11 Yabini themba la Hazori wakati wapulika vinthu ivi,+ wakatuma mazgu kwa Yobabu themba la Madoni, kweniso kwa themba la Shimuroni, themba la Akishafu,+2 mathemba gha kumpoto kwa chigaŵa cha mapiri, gha mu vidika* vyakumwera kwa Kinereti, gha mu Shefela na pa vikhizga vya Dori+ kumanjiliro gha dazi,3 Ŵakenani+ awo ŵakaŵa kumafumiro gha dazi na kumanjiliro gha dazi, Ŵaamori,+ Ŵahiti,+ Ŵaperizi, Ŵayebusi ku chigaŵa cha mapiri, na Ŵahivi awo ŵakaŵa musi mwa Heremoni mu charu cha Mizipa.+4 Ntheura ŵakiza na ŵankhondo ŵawo wose, ŵakaŵa ŵanandi chomene nga ni mchenga wa mumphepete mwa nyanja, pamoza na mahachi ghanandi na magileta.5 Mathemba ghose agha ghakapangana kuti ghakumane, ndipo ghakiza na kuzenga misasa ku maji gha Meromu kukarwa na Israyeli.6 Ndipo Yehova wakati kwa Joshuwa: “Ungaŵawopanga chara,+ pakuti pa nyengo yanthena iyi namachero niŵapelekenge wose kwa Israyeli ndipo muŵakomenge. Udumure misipa ya mahachi ghawo,+ ndipo uwotche na moto magileta ghawo.”7 Joshuwa pamoza na ŵanalume ŵankhondo ŵakaŵabuchizga pa maji gha Meromu.8 Yehova wakaŵapeleka mu woko la Israyeli.+ Ŵakaŵathereska na kuŵaskera m’paka ku Sidoni Mukuru+ na Misirefoti-mayimu+ na ku Dambo la Mizipe kumafumiro gha dazi. Ŵakaŵakoma mwakuti pakaŵavya uyo wakaponapo.+9 Pamanyuma Joshuwa wakaŵachitira ivyo Yehova wakamuphalira: Wakadumura misipa ya mahachi ghawo na kotcha na moto magileta ghawo.+10 Joshuwa wakawelera na kupoka Hazori na kukoma themba lake na lupanga,+ chifukwa Hazori ndiyo wakaŵa mulara wa maufumu ghose ghara.11 Ŵakakoma na lupanga waliyose uyo wakaŵamo, na kuŵaparanyirathu.+ Pakaŵavya chakuthuta chilichose icho chikakhalako.+ Wakawotcha Hazori na moto.12 Joshuwa wakapoka misumba yose ya mathemba agha na kuthereska na lupanga mathemba ghawo ghose.+ Wakaŵaparanyirathu+ nga umo Mozesi muteŵeti wa Yehova wakamulangulira.13 Kweni Israyeli wakawotcha chara misumba iyo yikazengeka pa vibumira vyawo. Hazori pera ndiyo Joshuwa wakawotcha.14 Ŵaisrayeli ŵakayora vyose ivyo ŵakavisanga mu misumba iyi pamoza na viŵeto.+ Kweni ŵakakoma na lupanga munthu waliyose,+ ŵakaŵamara petu. Ŵakalekamo chara waliyose uyo wakuthuta.+15 Joshuwa wakachita nga umo Yehova wakaphalilira Mozesi muteŵeti wake, kweniso umo Mozesi nayo wakaphalilira Joshuwa.+ Wakasidako chara vyose ivyo Yehova wakalangulira Mozesi.+16 Ntheura Joshuwa wakathereska charu chose ichi, chigaŵa cha mapiri, Negebu yose,+ charu chose cha Gosheni, Shefela,+ Araba,+ chigaŵa cha mapiri cha Israyeli na madambo ghake,*17 kwamba ku Phiri la Halaki ilo likufika ku Seyiri, m’paka ku Baala-gadi+ mu Dambo la Lebanoni musi mwa Phiri la Heremoni.+ Wakakora mathemba ghawo ghose, wakaghathereska na kughakoma.18 Joshuwa wakarwa nkhondo na mathemba ghose agha kwa nyengo yitaliko.19 Pakaŵavya msumba uwo ukachita mtende na Ŵaisrayeli kuwuskako Ŵahivi awo ŵakakhalanga mu Gibiyoni.+ Misumba yinyake yose ŵakayithereska pa nkhondo.+20 Yehova ndiyo wakazomerezga kuti mitima yawo yiŵe yinonono+ na kuwukira Israyeli, mwakuti waŵaparanyirethu+ kwambura kuŵachitira chitima. Ŵakeneranga kuparanyika, nga umo Yehova wakalangulira Mozesi.+21 Pa nyengo yira, Joshuwa wakaparanya Ŵaanaki+ kwamba ku chigaŵa cha mapiri, ku Heburoni, Debiri, Anabu, na ku chigaŵa chose cha mapiri cha Yuda na chigaŵa chose cha mapiri cha Israyeli. Joshuwa wakaŵaparanyirathu+ na misumba yawo wuwo.22 Pakaŵavya Ŵaanaki awo ŵakakhalako+ mu charu cha Ŵaisrayeli. Ŵakakhala ku Gaza,+ Gati,+ na ku Ashidodi pera mbwenu.+23 Ntheura Joshuwa wakapoka charu chose, nga umo Yehova wakalayizgira Mozesi,+ ndipo Joshuwa wakachipeleka kuŵa chiharo kwa Israyeli kuyana na vigaŵa vyawo kuti chigaŵike mu mafuko ghawo.+ Ndipo charu chikapumura ku nkhondo.+
tum_Latn